এটা করতে গিয়ে তারা হিন্দু, রোহিঙ্গাদেরও ইসলামে ধর্মান্তরিত করতে শুরু করে অস্ত্রের মুখে। এরপরেও যারা ধর্মান্তরিত হতে অস্বীকৃতি জানায় তেমন হিন্দু রোহিঙ্গা নারী-পুরুষ শিশুকেও তারা নির্মমভাবে হত্যা করে। এ সবের পরিণতিতে মিয়ানমারে সাম্প্রদায়িক সহিংসতা ভয়াবহ রূপ ধারণ করে। ‘আরসা’ কোনো বৃহৎ সংগঠনে পরিণত হতে পারেনি সত্য। কিন্তু নির্মমতা, নিষ্ঠুরতায় তারা অপর যে কোনো সন্ত্রাসী সংগঠনের চাইতে কোনো অংশে কম নয়। রোহিঙ্গা মুসলিমদের একাংশের মধ্যে ‘আরসা’র প্রতি মৌন সমর্থনও লক্ষণীয়। সব কিছু মিলিয়ে মিয়ানমারের পরিস্থিতি অত্যন্ত জটিল আকার ধারণ করেছে। দেশটিতে প্রকৃত প্রস্তাবে নাগরিকদের গণতান্ত্রিক অধিকার, মানবাধিকার প্রভৃতির নামগন্ধও নেই।